[{"text_idx": "#000000", "text": "La 9an de junio 2012 okazos eksperimentcela Tutmonda Skriba Ekzamensesio, kiun Katalin Kova\u0301ts, en la nomo de la Ekzamenkomisiono de UEA, lanc\u0302is kaj organizas tra la tuta mondo."}, {"text_idx": "#000001", "text": "Danke al vasta informado kaj kampanjo tra retlistoj kaj la pag\u0302aro de kolektig\u0302is nekredeble granda kvanto de kandidatoj. La eksterordinaran ekzamentagon, kiam en du etapoj, en la sama tempo skribos sian teston en 29 urboj de 17 landoj (de Eu\u0306ropo g\u0302is Japanio, kaj aparte en tri landoj de Latinameriko) 380 kandidatoj, gvidos c\u0302. 50-personoj, speciale trejnitaj lokaj organizantoj. La ekzamenojn en pluraj lokoj patronos ankau\u0306 neesperantistaj funkciuloj de klerigaj institutoj (direktoroj de kulturcentroj, estroj de lingvistikaj katedroj ktp.) kaj sekvas lokaj amaskomunikiloj, kio donas bonan eblon por informado pri la Esperanto-movado kaj pri ties \u201cseriozeco\u201d.\nLa ekzameneblo la plej grandan intereson vekis en Francio, kie en nau\u0306 urboj (Arras, Avinjono, Clermont-Ferrand, Fontaine-Grenoble, Liono, Limog\u0302o, Parizo, La Roche-sur-Yon kaj Tuluzo) entute 125 francaj kandidatoj ekzamenig\u0302os, kaj tiel Francio duobligos la magian ciferon, c\u0302ar jam estas aliaj 125 francoj kiu trapasis la KER-ekzamenon."}, {"text_idx": "#000002", "text": "La plej multnombra kandidataro (42) kunvenos en la Meksika urbo Teca\u0301mac. Menciindas ankau\u0306 la aktiva partopreno de ruslandanoj, kiuj en du urboj \u2013 Moskvo (34) kaj Jekaterinburgo (22) \u2013 entute kun 56 personoj partoprenos la eventon. En Moskvo alig\u0302is al la sesio plej multe da personoj por la nivelo C1, kaj tial la estraro de UEA decidis subvencii okazigon de parola ekzamensesio, kiucele Katalin Kova\u0301ts kaj Renato Corsetti en decembro vojag\u0302os al la Ruslanda c\u0302efurbo."}, {"text_idx": "#000003", "text": "Kun la trapasintoj de la rekorda ekzamentago la kvanto de KER-diplomitoj en julio tre vers\u0302ajne atingos 940\u2013950 homojn."}, {"text_idx": "#000004", "text": "Kvankam en tiu maniero nur unu parton de la ekzameno eblos trapasigi (c\u0302ar por la parola parto necesas alvojag\u0302igi du akreditigitajn komisionanojn) la eblo mezurig\u0302i kaj akiri s\u0302tate rekonatan lingvoatestilon, eldonitan de la prestig\u0302a hungara lingvoekzamena centro ITK, allogis multajn esperantistojn. Sekve de tio eblos, ke la Ekzamenkomisiono de UEA ankau\u0306 estontece ripetos la Mondan Ekzamentagon kaj plivastigos la eblojn de kompletigaj parolaj ekzamensesioj."}, {"text_idx": "#000006", "text": "Reklama kanto KER-ekzameno de JoMo."}]